Вечерние Челны (газета)

«Вечерние Челны» () ― Россия Федерациясе Татарстан Республикасы Яр Чаллы шәһәрендә 1996 елның 7 ноябреннән 2020 елның декабренә кадәр нәшер ителгән атналык шәһәр газетасы. Оештыручы ― “«Вечерние Челны» газетасы” җаваплылыгы чикләнгән җәмгыяте.

Озак вакыт дәвамында иң популяр шәһәр газеталарының берсе булып торган. Моннан тыш, газета Түбән Кама буе шәһәрләрендә (Алабуга, Түбән Кама, Менделеевск, Әлмәт, Бөгелмә, Казан) таратылган һәм билгеле булган. «Вечерние Челны» газетасы шәһәрдә 24 ел дәвамында чыгып килгән.

 Тарих 
1996 елның 7 ноябреннән чыга башлаган. Беренче баш мөхәррире ― М. А. Галиев, 1998 елдан нәшире һәм баш мөхәррире ― Э. А.  Хәйруллин.

Газета рәсми рәвештә Россия Федерациясенең матбугат, телерадиотапшырулар һәм массакүләм коммуникацияләр эшләре министрлыгында (хәзер — Элемтә, мәгълүмати технологияләр һәм массакүләм коммуникацияләр өлкәсендә күзәтчелек буенча федераль хезмәт (Роскомнадзор)) теркәлгән (ПИ №ТУ16-00478 санлы теркәү турында таныклык).

Газета республиканың әйдәүче мәгълүмат агентлыклары, республиканың басма һәм электрон массакүләм мәгълүмат чаралары, шәһәр администрациясе матбугат хезмәте, Татарстан Республикасы Дәүләт Советы матбугат үзәге белән хезмәттәшлек иткән.

Хәзерге вакытта «Вечерние Челны» интернет-газетасы гамәлдә   Вечерние Челны. Интернет-газета города Набережные Челны Республики Татарстан.

 Эчтәлек 
Газетаның төп темалары: ТР һәм Яр Чаллы шәһәрендәге вакыйгалар турында мәгълүмат, сәясәт, экология, мәдәният һәм социаль проблемалар. Газета төрле конкуслар уздырган, мәсәлән, «Син үз шәһәреңне беләсеңме?» (), «Әдәбият һәм сәнгать елы» (, 2006).

 Эксклюзив рубрикалары 
 Минем шәһәрдә (В городе моем)
 Кереп карыйбызмы? (Заглянем?)
 Һәм болар барысы да бездә (И это все у нас)
 Проблема бар (Есть проблема)
 Нинди кешеләр! (Какие люди!)
 Сездә ни бар, КАМАЗ? (А что у вас, КАМАЗ?)
 Тәүге авыздан (Из первых уст)
 Шәһәр кунаклары (Гости города)
 Фактлар һәм фикерләр (Факты и комментарии)
 Шаһит күзләре белән (Глазами очевидца)
 Спортклуб
 «Вечёрка»ның хезмәт биржасы (Биржа труда «Вечёрки»)

 Уңышлары 
 2002 ― «Сәламәт яшәү рәвеше – үзең һәм дөнья белән гармония» () россиякүләм милли конкурсы лауреаты
 2004 ― «Газетаның иң яхшы редакциясе» () шәһәр конкурсы җиңүчесе
 2005 ― «Мои Челны – 2005» конкурсы ― Гран-при

 Билгеле журналистлары 
Э. Яковлева, З. Солтанова, Э. Мөхәммәтдинова, С. Толкачева, В. Шистерова, фотохәбәрче Р. Хәкимҗанов. «Вечерние Челны» газетасы журналистлары һәм газета мөхәррирләре биредә төрле кызыклы материаллар бастыруга зур игътибар биргән, үз укучыларының теләкләрен нечкә тоеп, текстлар язган Вечерние Челны. Zoon.ru. Журналистларның эшләре дәүләт, муниципаль һәм иҗтимагый структураларның грамоталары һәм дипломнары белән билгеләнгән.

 Искәрмәләр 

 Әдәбият 
 Б. А. Канеев. Вечерние Челны / Энциклопедия города Набережные Челны. К.: Идел-Пресс, 2007, стр.56. ISBN 978-5-85247-177-2

Төркем:Әлифба буенча гәҗитләр
Төркем:1996 елда барлыкка килгән басмалар
Төркем:Русча гәҗитләр
Төркем:Яр Чаллы газеталары
Төркем:Шәһәр газеталары
Төркем:Ябылган гәҗитләр
Төркем:Атналык газеталар